El regnat de Guiu fou desastrós. L'exèrcit del Regne de Jerusalem fou totalment destruït per Saladí en la Batalla de Hattin el 1187; Bohemond no hi va ser present, però el seu fill Ramon era a la vanguarda i va fugir amb Ramon III de Trípoli. Saladí va envair Antioquia després, però Bohemond fou capaç de defensar el seu territori amb ajuda d'una flota siciliana. Ramon de Trípoli va morir poc després de la batalla de Hattin, havent nomenat a Ramon, fill gran de Bohemond III d'Antioquia, com el seu successor, però Bohemond al cap d'un temps va decidir ignorar aquesta voluntat, va cridar al seu fill Ramon a Antioquia i li feu deixar Trípoli al seu germà, Bohemond I de Trípoli, (després Bohemond IV d'Antioquia) com a comte.